
Un hende nunka 
ta felis a kosto di 
felisidat di otro. 


Bahada di solo Chachacha bich 
Van 
Huffelen 
ke akshon 

AINDA WEGA KU MINIMO 
SOSIAL 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Nos kolega Maya a kapta un bunita bahada di solo na Chachacha. Segun esnan ku sá di tempu, e nubianan ta 
alertá riba un posibel mal tempu ku tabata na kaminda. E bich ta bon bishitá durante dia tantu pa lokalnan i turista 
ku sea ta bai pa landa òf pa djis disfrutá di bahada di solo. 

Pronóstiko di tempu pa Boneiru 
Djabièrnè 19 te Djasabra 20 Mei 2023 
Parsialmente nublá i predominantemente seku 


Ta parsialmente nublá i predominantemente seku. E temperatura máksimo lo 
ta 32°C, e temperatura mínimo 26°C. E bientu ost ta moderá te basta fuerte, 
forsa 4-5. 


Altura di ola: 1.5-2.0 m (4-6 pia) 


* Altura di ola válido pa laman grandi 


ROA CN ta sigui rekonosé mas kompania ku a bira parti di e tim di kompania di prák- 
tika. ROA ta gradisí e kompaniann akí pa habri nan porta pa instruí, guia i evaluá, e 
studiantenan di MBO. Pabien ta bai na Garnet Technische Installatie Bedrijf, Baby 
Elephants Village, Yhanni's Arepas, Sentro Pre Eskolar Hardin di Chikitin i Bubbles 
Care. Chèk e web-site di ROA CN pa wak kua estudio mester ta hasiendo pa kore 
stazje na e kompanianan akí. 


Mas kompania di guia 

AINDA WEGA KU MINIMO 
SOSIAL 


KRALENDIJK—'I 
Love Pasta' ta un restorant 
ku pronto lo habri su 
portanan riba nos isla. 
BONERIANO a hiba un 
kombersashon ku propi- 
etarionan di e restorant ku 
a konta un ke otro. 
“E konsepto 'I Love 
Pasta', ta un konsepto es- 
tilo `take-out` unda e kli- 


KRALENDIJK – Se- 
gun Sekretario di Estado 
pa relashon di Reino, Alex- 
andra van Huffelen, imple- 
mentashon di un mínimo 
sosial pa Karibe Hulandes 
entrante promé di yanüari, 


no ta alkansabel. P’esei e 
mandatario a deskonsehá e 
moshonnan di D66 i Groen- 
Links. 
Ku esaki parse ku Den 
Haag ainda no a keda ma- 
sha impreshoná pa e de- 


mostrashon di 12 di mei 
último. Un multitut grandi 
di hende a subi kaya pa 
protestá kontra e echo ku 
ainda Hulanda no a stipulá 
un mínimo sosial. Hopi a 
kategorisá e manifestashon 


aki komo promé bia den 
historia di Boneiru, nunka 
ántes un kantidat enorme 
di siudadano a sostené un 
kousa na e manera ‘ki. 
Por konklui ku despues 
di e demostrashon e ‘bala’ 
ta den man di Den Haag. Si 
sigui e palabranan di van 
Huffelen por lo pronto lo no 
stipulá e mínimo sosial aki. 
E pregunta ta surgi kiko 
lo pasa awor? 
Organisadónan di e de- 
mostrashon a reuní ayera 
atardi pa entre otro deliñá e 
siguiente paso. “Nos ta bai 
sinta huntu i evaluá e situ- 
ashon”, kordinadó Angelo 
Vrolijk a bisa. 
Ya pa 13 aña islanan 
BES ta boga pa stimulá 


e mínimo sosial. Sigur ta 
konsiderá esaki un arma 
potente pa kombatí pobre- 
sa. Pa hopi aña kaba Parla- 
mento ta grita, pero semper 
e mandatario responsabel ta 
skohe e kaminda pa desviá. 
Remarkabel ta ku Jorien 
Wuite di D66, pues e me- 
sun partido ku van Huffelen 
a entregá un moshon pa e 
gabinete presentá algun se- 
nario pa introdusí e mínimo 
sosial 1 yanüari 2024 mién- 
tras ta warda riba e rapòrt 
di Komishon Thodé. "Sien- 
tos di hende a subi kaya na 
Boneiru kontra desigualdat. 
Mas di 3.000 kas ta biba 
den pobresa i esei, ta algu 
ku ami no por digerí", el a 
splika. 


Un restorant mas na kaminda 
'I Love Pasta' 


ente por pidi su kuminda pa 
bai kuné. Tin posibilidat ku 
por sinta den nos sala di es- 
pera i bebe algu . E kliente 
ta skohe un tipo di pasta, 
sous, i keshi. Mester bisa 
ku e sous ta nos mes ta tra- 
ha esaki. Tur esaki huntu ku 
algu di bebe i pasaboka na 
un preis rasonabel,” asina 
Geofrey i Pierre kende an- 


teriormente tabata manehá 
Crêperie ta splika. Pa loke 
ta pasaboka, esaki lo ta e 
famoso `waffel` ku tabata 
sirbi na Crêperie. 
Trabounan ta andando i e 
duo ta spera di por habri nan 
portanan dia promé di yüli. 
'I Love Pasta' lo ta ubiká na 
Kaya L.D. Gerharts 6 den 
sentro di Kralendijk. 

Bo tabata sa ku..... 


Bo tabata sa ku Rio ama- 
zona ta deskarga 4.2 mion 
di pia kúbiko di awa pa 
sekònde den oséano atlántiko 


KRALENDIJK -- Du- 
rante e último simannan 
por a mira na Boneiru i 
Kòrsou, kon un kantidat 
grandi di djindja nanishi 
puntá a resultá riba kosta. 
Interesante ta ku e mortali- 
dat akí ta parse un refleho 
di un suseso na aña 2017, 
ku e mesun espesie den 
serkania di Costa Rica. E 
mortalidat akí no ta sola- 
mente un preokupashon pa 
e djindjanan, pero tambe 
pa piskánan similar, òf pa 
animalnan ku por alimentá 
nan mes ku djindja malu, 
manera turtuga blanku. 
E djindja nanishi puntá 
(Canthigaster rostrata), ta 
un tipo di djindja chikitu ku 
por haña tur kaminda den 
área karibense. E ta relati- 
vamente chikitu, e ta krese 
bira solamente 7 centimeter 
largu i ta fásil pa rekonos’é 
na su boka ku parse boka di 
para i e strepinan pretu ku 
blanku na su kurpa. 
Hopi biá ta topa ku e 
piská akí den awa plat rònt 
di ref di koral, kaminda e 


Kiko ta pasando ku djindja 
Djindja na peliger 


ta alimentá su mes ku lima 
i bestia chikitu sin wesu di 
lomba, manera por ehèm- 
pel kabaron. Aunke ku ki- 
sas e ta parse inofensivo 
pa motibu di su tamaño 
chikitu, 
djindja 
nanishi 
puntá de fakto ta hopi vene- 
noso. Meskos ku tur djin- 
dja e tambe ta kontené un 
venenu fuerte ku ta konosí 
komo ‘tetrodotoxine’, ku ta 
haña den su kueru, higra i 
otro órganonan. 


Boneiru 
Durante e último siman- 
nan Boneiru i Kòrsou a 


mira un kantidat grandi di 
e djindjanan akí subi kosta. 
Aunke e kousa ta deskonosí 
ainda, probablemente esaki 
ta relashoná ku e eksplo- 
shon di populashon ku a 
opservá riba ref durante e 
lunanan anterior. 
Esaki ta komparabel ku 
e mortalidat masal na aña 
2017 ku a tuma lugá a lo 
largu di e kosta karibense 
di Costa Rica. 


Costa Rica 
Despues di e insidente 
na Costa Rica, nan a kole- 
ktá i investigá djindja indi- 


vidual pa identifiká kousa 
di e mortalidat masal akí. 
Nan tabata pensa ku e epi- 
sodio akí lo por tabata re- 
lashoná ku susesonan simi- 
lar na otro ubikashonnan 
karibense i posiblemente lo 
tabata relashoná ku kambio 
den temperatura di laman, 
òf agotamentu di rekurso 
durante nan periodo di ou- 
mento di populashon. 
Finalmente no por a 
identifiká ningun kousa, 
pero e investigashon a en- 
fatisá e nesesidat pa doku- 
mentá i sigui indikadónan 
di kambio den oséano i pa 
sientífikamente dokumentá 
susesonan di mortalidat. 


Impakto 
E bista di sentenáres di 
e djindjanan chikitu akí ku 
a subi kosta na Boneiru i 
Kòrsou, mesora a okashoná 
preokupashon na e islanan 
akí. Aparte di ku esaki ta 
alarmante pa habitantenan 
i turistanan, e djindjanan 
malu akí por tin un impakto 
signifikativo tambe riba 
otro bestia ku posiblemente 
ta en buska di kuminda, pa 
motibu ku e piskánan akí 
por ta sumamente vene- 
noso. 
Turtuga 
blanku 
ta 
komedó oportunista, loke ta 
nifiká ku rápidamente nan 


lo morde riba piská morto 
ku nan haña a lo largu di 
ref. For di kuminsamentu 
di e insidente akí, Sea Tur- 
tle Conservation Bonaire 
(STCB) ya kaba a haña al- 
gun notifikashon di turtuga 
blanku ku a bira malu. Te 
ku awor STCB tabatin ocho 
turtuga den rehabilitashon i 
a ehekutá nekropsia riba 
dos turtuga blanku hóben. 
Durante 
e 
outopsia, 
STCB a deskubrí 37 djin- 
dja, un pasaboka mortal pa 
un turtuga blanku hóben, 
den stoma di un di e turtu- 
ganan. 


Implikashon 
Aunke te ainda no tin un 
kontesta kla riba e pregunta 
kiko ta kousa di e mortali- 
dat masal akí, probable- 
mente esaki ta relashoná ku 
e oumento di populashon 
ku a opservá den e lunanan 
anterior. Kompetensia eks- 
tremo pa yega na rekurso 
por kondusí na e echo ku 
kantidatnan grandi di nan 
populashon ta resultá des- 
nutrí, òf vulnerabel pa 
malesa. No ta parse ku loke 
a kousa e mortalidat masal 
akí ta afektá otro espesien- 
an di piská, pero ta impor- 
tante pa keda alerta i mèldu 
opservashonnan inusual na 
outoridatnan lokal di parke. 


KRALENDIJK -- 
Ta selebrá Dia Inter- 
nashonal di Museo ku 
diferente aktividat ku 
ta habrí pa públiko, riba 
diferente dia. E aña akí 
e selebrashon ta rònt di 
e tema ‘Museo, Sos- 
tenibilidat i Bienestar’ 
i Dia Internashonal di 
Museo mes ta kai ofisi- 
almente djaweps 18 di 
mei. Tur hende ta kor- 
dialmente bon biní pa 
asistí na e aktividatnan 
akí. 
Dia 29 di mart sele- 
brashon 
Dia 
Inter- 
nashonal 
di 
Museo 


Selebrashon Dia Internashonal 
di Museo 
2023 a ranka sali duran- 
te e evento Nos Zjilea 
na Mangazina di Rei. 
Despues di esei, e museo 
di Parke Washington a 
tene un dia habrí dia 14 di 
mei. 
Dia 17 di mei, Museo 
Chich’i Tan a duna un 
tayer tambe tokante pasa- 
mentu di informashon en- 
tre adulto i hóben. 
Dia 18 di mei Museo 
Terramar ta tene un dia 
habrí ku un seshon di in- 
formashon tokante e tema 
‘Museo, Sostenibilidat i 
Bienestar’. 
Ta klousurá e sele- 


brashonnan 
djasabra 
20 di mei den kurá di 
SKAL, ku un eksposi- 
shon di diferente museo. 
Entre 6’or di atardi i 
10’or di anochi tin dife- 
rente diskurso ku algu 
di bebe i músika. 
SKAL, 
Mangazina 
di Rei, Museo Terra- 
mar, FuHiKuBo, Museo 
Chich’i 
Tan, 
Museo 
Parke Washington (STI- 
NAPA) i Tanki Maraka, 
ta organisá e aktividat- 
nan pa e selebrashon 
akí. 

Eli Deli Cafe B.V. 


ta buska 
Supervisor 


-40 ora pa siman 
-idioma: spaño, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Eli Deli Cafe B.V. 


ta buska 
Kok 


-40 ora pa siman 
-idioma: spano, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Details Services BV 


ta buska 
personal pa limpiesa 
- Edat 21+ 


Pa mas informashon por tuma kontakto ku 
number di telefón 784-3234 
Pa aplikashon por pasa personal na 
Kaya Atom # 19 Storage 24 


KRALENDIJK – Se- 
kretario di Estado pa relas- 
hon di Reino, Alexandra 
van Huffelen, ta haña e 
protesta na Boneiru kontra 
pobresa i desigualdat im- 
preshonante i ta bisa ku e 
ke tuma akshon. E manda- 
tario ta reakshoná durante 
un konferensia di prensa 
virtual ku prensa lokal, riba 
e protesta di mas grandi 


Despues di protesta kontra pobresa na Boneiru 
Van Huffelen ke akshon 
nunka promé a tuma lugá 
riba e isla. 
Van Huffelen a bisa ku 
pa Gobièrnu di Reino po- 
bresa riba e islanan BES 
‘ta un sumpiña den wowo’. 
“Nos ta rekonosé di pro- 
blemátika i nos ke atendé 
esaki mas lihé posibel.” 
Desde 2014 Nibud a 
kalkulá ku e salario mínimo 
i kompensashonnan, ta mu- 


chu abou pa hendenan bin 
kla fin di luna i ku pobresa 
na e munisipionan partiku- 
lar a bini ta oumentá duran- 
te e gabinetenan Rutte ku a 
sigui otro. Gabinete Rutte 
IV ta rekonosé e problemá- 
tika sí, pero no ke pura ku 
un solushon. 
Van Huffelen a duna 
komo èksküs ku e imple- 
mentashon di un mínimo 


sosial ta un asuntu kom- 
pleho, pasobra banda di 
Gobièrnu di Reino, tin tam- 
be e gobièrnunan riba e is- 
lanan i dunadónan di trabou 
enbolbí. 
“Pero nos ta haña sí ku 
mester yega na e imple- 
mentashon mas lihé posi- 
bel,” e mandatario a bisa 
media lokal. 
Apesar ku ya tin dos 


rapòrt, ainda Gobièrnu ke 
un mas. Pa esaki a instituí 
Komishon Thodé. 
Esaki ta bini ku kon- 
seho dia promé di òktober, 
pa asina duna e gabinete e 
oportunidat pa promé ku 
e debate tokante e presu- 
puesto di asuntunan sosial i 
oportunidat di trabou, tuma 
un desishon. 


KRALENDIJK -- E 
delegashon di Bonaire Hu- 
man Rights ta marka 420 
dia den eksterior, miéntras 


Otorgá pa Nashonnan Uní su konseho ekonómiko i sosial 
Status spesial konsultativo pa Bonaire Human Rights 


nan ta kontinuá lòbi den 
Latino Amérika i Karibe. 
Djadumingu último e de- 
legashon a biaha pa e sede 


di Nashonnan Uní na New 
York, riba invitashon di 
e konseho ekonómiko i 
sosial di Nashonnan Uní, 
ECOSOC, pa asistí na 
reunionnan entre 15 i 23 
mei. 
E konseho ekonómiko i 
Sosial, ta un di e seis órga- 
nonan prinsipal di Nashon- 
nan Uní, responsabel pa e 
direkshon i kordinashon di 
aktividatnan ekonómiko, 
sosial, humanitario i kul- 
tural, ehersé pa Nashon- 
nan Uní. 
E reunionnan aki ta di 
10’or mainta pa 6’or di 
atardi, tur dia na e sede di 
Nashonnan Uní. Miem- 
bronan di e komishon ta 
enserá di 54 pais, kual 14 
di Afrika, 11 di Asia, 6 di 
Oropa Oeste, 10 di Améri- 
ka Latino i Karibe, 13 di 
Oropa Este i otro region- 
nan. Paisnan manera Sue- 
sia, Brasil, Italia, México, 
etc., inkluyendo kuater di 
miembronan permanente 
di Konseho di Seguridat, 
Merka, Rusia, Inglatera, 
Fransia. 
Afortunadamente 
no 
a reeligí Hulanda desde 
2021 komo miembro di e 
konseho ekonómiko i so- 
sial. E ophetivo di e de- 
legashon di BHRO ta, pa 
presensiá i partisipá na e 
seshon di komité su re- 
unionnan i presensia ku 
BHRO ta konsiderá komo 


status konsultativo spesial 
di Nashonnan Uní. 
Riba di dos dia, 16 di 
mei, a konvoká BHRO pa 
konsiderashon pa e hon- 
orabel presidente Petro- 
nellas Nyagura, di Zim- 
babwe, kaminda tabata tin 
dos minüt di silensio pa e 
komishon su miembronan 
nan delegadonan di e kon- 
seho ekonómiko i sosial 
hasi pregunta o opheshon, 
kaminda ámbos miembro 
di BHRO tabata basta nèr- 
vioso, pasobra tabata kue- 
stioná vários organisashon 
pa e miembronan di kon- 
seho ekonómiko i sosial 
pa vários rason. Si esaki 
sosodé lo tuma posible- 
mente un aña mas o mas pa 
konsiderá atrobe, pero den 
nos kaso, niun di e miem- 
bronan delegado no taba- 
tin pregunta ni opheshon i 
a keda al instante otorgá e 
inovador i históriko status 
spesial konsultativo di e 
konseho ekonómiko i so- 
sial di Nashonnan Uní. 
BHRO ta kontinuá ta 


hasi desaroyonan rápido 
den área di derecho huma- 
no di Boneiru internashon- 
almente komo ku a otorgá 
e organisashon e rekono- 
sementu di mas haltu na 
mundu komo NGO sosie- 
dat sivil, e status spesial 
konsultativo di Nashon- 
nan Uní, ku ofisialmente 
lo habri portanan nobo i 
posibilidatnan pa BHRO i 
e trayektoria pa pone Bo- 
neiru bèk riba lista di teri- 
torionan sin propio gober- 
nashon di Nashonnan Uní. 
Ademas banda di e 
gran logro akí, luna pasa 
BHRO a keda otorgá e 
status spesial di miembro 
asosiá di e komishon di 
reparashon di CARICOM. 
Ku e desishon di Kom- 
ishon di Nashonnan Uní 
tumá riba e fecha históriko 
di 16 mei, kaminda pa 
promé bes den historia di 
e pueblo di Boneiru i nan 
derechonan humano ku 
a logra rekonosementu i 
akreditashon internasho- 
nal na Nashonnan Uní. 

KRALENDIJK/CO- 
LOMBIA – Na Colombia 
ta buskando kuater mucha 
pèrdí, despues ku e avion 
den kua nan tabata, a kai 
mas ku dos siman pasá den 
e mondi di Amazona, me- 
dia lokal ta informá. Nan 
ta skirbi ku e trahadónan 
di reskate a haña kurpa sin 
bida di tres adulto, bou di 
kua e mama i e pilot. 
E avion ku shete pasahe- 


Kuater mucha pèrdí despues ku avion a kai 


ro, a disparsé dia promé di 
mei riba di e riu Apaporis, 
meimei den e área di Ama- 
zona. Despues di un búske- 
da largu, djaluna ku a pasa 
a haña e avion. Riba un foto 
ku armada a publiká, por 
mira ku e avion a bin abou 
vertikal ku su nanishi den e 
mondi. 
E 
kuater 
muchanan 
pèrdí ta bini for di mesun 
famia i tin 13, 9, 4 aña i 


11 luna. Durante e búske- 
da, trahadónan di reskate, 
ku ayudo di kachó, a haña 
diferente opheto, ku a duna 
indikashon pa kontinuá ku 
e búskeda. 
A haña entre otro bòter 
di beibi i un parti di apel. 
E motibu di kon e avion 
a kai, no ta konosí. 
Outoridatnan ta hasien- 
do investigashon. 


KRALENDIJK – E 
trabounan na Kaminda La- 
gun ta avansando. Gobièr- 
nu algun siman atras a laga 
sa ku ta trata di yenamentu 
di buraku, fres i pone un 
kapa di asfalt nobo i tambe 
mehorá e fundeshi. 
Entre tantu e trabounan 
di mantenshon a avansá. 
Usuarionan di e kaminda i 
habitantenan sigur ta aliviá 


Trabou di mantenshon Kaminda Lagun 


ku e mehorashon akí. 
Direktorado Espasial i 
Desaroyo di Entidat Pú- 
bliko Boneiru, ta enkargá 
ku ehekushon di e trabou- 
nan akí. 
Ku tur e trabounan ku 
ta tumando lugá, tin in- 
dikashon ku Gobièrnu ta 
hasiendo un rekuperashon 
konsiderabel den e último 
lunanan. 


Un aksidente entre dos outo a tuma lugá na e krusada Kaya Industria i Kaya Mgr. 
Niewindt. Daño material tabata leve i no tabatin herido. 
Aksidente entre dos outo 


KRALENDIJK-- Hun- 
ta di Supervishon di Komu- 
nidat di Skol Boneiru, SGB, 
ta informá ku entrante 15 di 
mei Klaske Apperloo no ta 
ehersé tarea nan mas komo 
presidente di direktiva di 
SGB. El o kontinua su 
karera otro kaminda. 
Apperloo a duna inisi- 
ativa di balor na algun tema 
ku ta importante pa sigui 


Apperloo ta baha komo 
presidente 


desaroyá e kalidat na SGB. 
Esaki sigur lo kontinuá. 
Temporalmente e tare- 
anan di direktiva ta ehekutá 
dor di e dos direktornan di 
unidat ku a apuntá i lo kon- 
tinuá te momentu ku yena e 
vakatura. 
Hunta di Supervishon ta 
hasi su máksimo esfuerso 
pa mas pronto posibel tin 
un bon direktiva. 

KRALENDIJK—Resi- 
entemente abogado Antho- 
ny Nicolaas a defendé su 
tesina “Ervaren discrimi- 
natie op de Boneriaanse 
arbeidsmarkt.” Ta trata aki 
di un investigashon riba 
diskriminashon di migran- 
tenan riba merkado laboral 
boneriano i efektonan ku 
esaki tin. Ku e tesina e abo- 
gado a promové di Meester 
pa Doctor. 
Anthony a skohe e 
tópiko derechi di igualdat 
mirando ku den su trabou 
diario komo abogado e ta 
hopi ligá ku e tema. “Mi- 
rando Boneiru su posi- 
shon ku Hulanda, mi kier 
a investigá si e trahadó tin 
derechi riba trato igual ku 
e hulandes oropeo. Esei ta 
kosnan ku mi a bin ta boga 
pe for di kuminsamentu,” 
Anthony ta splika. Yu di 
Kòrsou, rubiano i hulandes 
ta konsiderá komo migran- 


Dr. Anthony Nicolaas ku tesina riba diskriminashon laboral 
“Tin hopi deskriminashon na Boneiru” 


te den e tesina. “E grupo aki 
tambe ta eksperensiá rasis- 
mo. Kisas no mesun tantu 
ku por ehèmpel e latino òf 
haitiano”. 
Tin ku trata tur hende 
igual segun e sirkunstansi- 
anan igual. Esaki ta e punto 
sentral den e abogado su in- 
vestigashon. 


Diskriminashon 
Pa yega na informashon 


konkreto pa su tesina, e 
mester a hasi investigashon 
riba e materia. E grupo 
di enfoke tabata hulandes 
oropeo, rubiano,yu di Kòr- 
sou i boneriano. 
El a investigá diskrimi- 
nashon riba merkado la- 
boral i diskriminashon na 
trabou. “Ta dos kos dife- 
rente. Ku merkado laboral 
mi ta referí kon un hende 
ta bai buska trabou. Si por 


ehèmpel e no haña un tra- 
bou, esaki ta pa motibu di 
su nashonalidat òf pa otro 
motibu?” E otro parti ta 
profundisá na momentu ku 
e migrante haña e trabou. 
Ta trat’e meskos ku su otro 
koleganan, su salario ta 
meskos, e ta haña promo- 
shon mesun lihé ku p.e. e 
hulandes oropeo. Mas aleu 
Anthony ta splika ku sor- 
prendentemente, e hulan- 
des oropeo tambe ta sintié 
diskriminá na Boneiru. Es- 
aki tambe ta un punto ku el 
a trese dilanti den su buki. 
E hulandes oropeo no ta 
sintié kómodo ku e palabra 
makamba. Segun Anthony, 
esaki ta sosodé den mayo- 
ria kaso na trabou. 
Debí na lapso di tempu 
ku e mester a entregá su 
tesina, Anthony no a inve- 
stigá e grupo di entre otro 
Chines i Haitiano ku tambe 
ta residensiá riba nos isla. 


“Mi investigashon ta sientí- 
fiko i mi tabata bou di su- 
pervishon di dos profesor 
ku a konsehá pa mantené na 
4 grupo di enfoke. 


Konklushon 
Finalmente Anthony ta 
menshoná ku el a yega na 
dos punto di konklushon. 
Tin dos teoria ora ta trata 
diskriminashon. Un di nan 
ta diskriminashon riba base 
étniko, i e otro ta herarkia 
étniko. E promé teoria ta 
bisa ku ta diskriminá tur 
migrante igual. Esaki ta 
enserá ku no tin distinshon 
di unda e persona ta bini. 
Sinembargo e otro teoria, ta 
ilustrá ku dependé di unda e 
migrante ta bini, e ta ekspe- 
rensiá ta diskriminashon òf 
no. E último aki segun An- 
thony, ta loke ta tumando 
lugá na Boneiru. E buki ta 
na biblioteka di Fuhikubo 
pa esnan interesá. 


Eli Deli Cafe B.V. 


ta buska 
Supervisor 


-40 ora pa siman 
-idioma: spaño, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Eli Deli Cafe B.V. 


ta buska 
Kok 


-40 ora pa siman 
-idioma: spano, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Details Services BV 


ta buska 
personal pa limpiesa 
- Edat 21+ 


Pa mas informashon por tuma kontakto ku 
number di telefón 784-3234 
Pa aplikashon por pasa personal na 
Kaya Atom # 19 Storage 24 


KRALENDIJK – E 
komishon di relashon di 
Reino di Tweede Kamer, 
a reakshoná preokupá riba 


Parlamento preokupá pa ‘kódigo 
oranje’ di hospital 


e posibel eliminashon di 
e plan di kuido dor di e 
hospital na Boneiru. 
Presidente di direktiva 


di Fundashon Mariadal, 
Dòkter Giovanni Frans, 
anteriormente e siman akí 
a duna di konosé ku e hos- 


pital ta kanando kontra di 
su frontera i tin menshon 
di ‘kódigo oranje’. Alar- 
má dor di e notisia, Par- 
lamentario Joba van den 
Berg di CDA, a proponé 
su koleganan miembro 
di e komishon, pa pidi 
un reakshon di e manda- 
tarionan responsabel i e 
sekretarionan di estado, 
van Ooijen di VWS i van 
Huffelen, di relashon di 
Reino. 
Finansiamentu di Mar- 


iadal dor di e ministerio 
di VWS, pa hopi aña ta 
keda tras, pasobra no ta 
tene kuenta sufisiente ku 
e eskala chikitu i e limi- 
tashonnan ku e isla ta 
trese kuné. 
Danki na e esfuerso di 
e personal di e hospital, te 
ainda por mantené e nivel 
di kuido riba e isla, pero 
awor, asina direktiva ta 
atvertí, a yega momentu 
pa hasi algu. 

LEYENDA EHEMPLAR 


Skritura: Numbernan 27:12-23 


“I Moisés a hasi meskos ku SEÑOR a orden'é …” versíkulo 
22(BS) 


Diálogo 
Señor: Moisés, subi e seru i wak e tera primintí i despues 
lo bo muri pasobra bo a desobedesé Mi. (versíkulo 12-14) 
Moisés: Señor, nombra un hòmber pa sigui guia i kuida Bo 
tou pa nan no ta manera karné sin wardadó. (versíkulo 15- 
17) 
Señor: Moisés, pone bo man riba Josué, un hòmber fiel i ku 
e Spiritu i lo Mi dun’é parti di bo outoridat. (versíkulo 18-21) 


Kuantu biaha abo i ami ta wak ‘ami’. Kiko tin pa ami den e 
kos akí, ki benefisio ami por saka? I sigur despues ku abo 
i ami a kumpli ku nos parti práktikamente sin eror i manera 
preskribí. 
Moisés tabata mayoria parti fiel na Dios durante su trayek- 
toria pa hiba e pueblo di Dios Kanaan, e tera primintí. El e 
rebeldiá un biaha i komo konsekuensia e no por a drenta e 
tera primintí. 
Apesar di su konsekuensia, e no a wak pa su mes interes 
so, sino pa e pueblo ku mester a kontinuá, drenta Kanaan 
i sigui biba. Sabiendo ken i kon e pueblo tabata, aunke ku 
Dios a kaba bis’é ku e lo djis wak e tera primintí so, Moisés 
no a puntra dikon ami nò. El a kòrda riba e pueblo ku tin 
mester di un bon lider i guiadó i el a pidi Dios un petishon 
na fabor di e pueblo. Dios a kontestá i den versíkulo 22 i 23 
Moisés ta hasi meskos ku Señor a orden’é. El a obedesé 
Dios! 


Semper wak kon bo por ta di bendishon i ehèmpel pa un 
otro! 
Gilda Beukenboom-Sintjago 
Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


Djasabra 20 mei 2023 


12.00 Herensia: 
John Neville Fun 
13.00 Aki Bonaire: 
Poema pa Elvia Tijn-Asjoe 
14.00 Herensia: 
Simeon Silie 
15.00 BAPA: 
Roland Colastica 
16.00 Herensia: 
Edgar Benigno Muelens 
17.00 Aki Bonaire: 
George Thode Kultura Mapa Rincon 
18.00 Herensia: 
Trix van Bennekom 
19.00 BAPA: 
Edgar Benigno Muelens 


20.00 Aktualidat: 
Tienda pa konsumido 
21.00 Aki Bonaire: 
Graf di Julio Cesar van der Ree Washing 
ton 50 aña krans 
22.00 Herensia: 
Jose Antonio Marti 
23.00 BAPA: 
Gerda Rudolf 


Djadumingu 21 mei 2023 


12.00 Herensia Korsou: 
Crisma Henriques 
13.00 Aki Bonaire: 
Echo 
14.00 Herensia: 
Edna Dos Ramos 
15.30 Puerto Latino: 
Luis Zárraga 
16.00 Herensia: 
John Neville Fun 
17.00 Aki Bonaire: 
Poema pa Elvia Tijn-Asjoe 
18.00 Herensia: 
Simeon Silie 
19.00 BAPA: 
Roland Colastica 


20.00 Herensia: 
Edgar Benigno Muelens 
21.00 Aki Bonaire: 
George Thodé Kultura Mapa Rincon 
22.00 Herensia: 
Trix van Bennekom 
23.00 BAPA: 
Edgar Benigno Muelens 


Aksidente Kaya Amsterdam 


KRALENDIJK—Kaya Amsterdam riba djamars 16 di mei, tabata esenario pa un 
aksidente di tráfiko entre un outo i un bròmer. E bròmer tabata bayendo direkshon di 
rotònde di Hato. Shofùr di e outo blanku a bai lora, unda netamente tin un bòrchi ku no 
ta permití pa lora. Konsekuentemente el a dal den e motosiklísta. Polis di tráfiko, CRR i 
ambulans a presentá na e sitio pa duna asistensia. 

KRALENDIJK – Hen- 
ny Snijders, siudadano di 
Kòrsou, nunka mas a lubidá 
un bishita ku el a realisá na 
Boneiru komo miembro di 
Jongewacht di e isla ei. Ta- 
bata meimei di dékada no- 
benta, Na e okashon ei el a 
saka hopi foto ku el a keda 


Di bishita di grupo di Jongewacht 
Henny Snijders ta entregá álbum ku foto na FuHiKuBo 


warda den álbum. 
Den e álbum tin hopi 
foto di tantu jongewachter- 
nan di Kòrsou komo hóben- 
nan di Boneiru. El a laga su 
señora Zenaida (Dita) Cal- 
dera entregá e álbum aki 
na archivo di Fundashon 
Históriko Kultural Boneri- 


ano-FuHiKuBo, na unda e 
ta disponibel pa tur hende 
na Boneiru ku ta pensa ku 
nan por ta riba fotonan den 
e álbum. Snijders a aserká 
FuHiKuBo dje manera aki: 
“Mi tin un álbum di foto 
di Jongewacht di Boneiru 
di basta aña pasá ku ami 
mes tabata den Jongewacht 
huntu ku Key de Lannoy i 
Daantje (Daniel). Mi a pone 
diferente portrèt riba Face- 
book pa hende por rekono- 
sé non mes, pero te ku awe 
niun hende no a reakshoná. 
Lo mi kier a entregá e ál- 
bum aki na un instituto di 
kultura di Boneiru, pasobra 
mi ta kere ku einan e tin su 
balor mas ku serka mi na 
kas aki, debí ku mayoria di 
e hendenan ta di Boneiru.” 
Di mes e album aki ta 
'ter enzagge' na FuHiKuBo. 


KRALENDIJK – Resi- 
entemente a tuma lugá aper- 
tura di Loge Harmonie den 
e edifisio di skout na Kaya 
Nikiboko Nort. Pa 10’or ya 
tur stul tabata okupá. 
Michiel Rumpff tabata 
e promé oradó i a konta to- 
kante Masoneria komo or- 
ganisashon ku ya ta eksistí 
300 aña mundialmente. 


Apertura Loge Harmonie 


Despues Rumpff a bai 
mas den detaye riba e mé- 
todo komo skol di siñansa 
pa saka mas for di bo mes 
komo meta mas haltu i bira 
un mihó hende i seguida- 
mente el a drenta den e 
manera di traha práktiko 
dentro di Loge Harmonie, 
ku na sèptèmber ta selebrá 
5 aña di eksistensia. 


Despues Kenny Serva- 
nia a tuma palabra i a kom- 
partí ku e presentenan kon 
el a eksperensia e bida di 
Logia den kua e método a 
kambi’é i kon den su bida 
privá i trabou ta hasi otro 
eskoho. E efekto di her- 
mandat a sobresalí den su 
storia. El a eksperensiá 
hopi yudansa i sosten riba 


su kaminda na e lus dor 
di kombersashonnan indi- 
vidual habrí ku rumannan 
di diferente base ku nor- 
malmente papiá nunka e 
lo a topa na Boneiru desde 
su propio amistat i kono- 
sementu. E di tres oradó 
tabata Ernst Stutterheim, 
kende resientemente a bira 
miembro i a konta tokante e 
sistema di traha di Logia pa 
por bira miembro. E prose- 
dura kuidadoso ta eksigí 
mas tempu i mas komber- 
sashon. El a kompartí ku e 
presentenan kon el a ekspe- 


rensiá e eksperensia i tam- 
be dikon ainda el a mèldu 
su mes netamente spesial 
serka Masoneria. 
Logia a hasi un kapitu- 
lashon di e tèmpel manera 
nan ta yam’é, den kua ta 
hasi e trabou ritual i den 
pouze hendenan por a 
hasi mas pregunta i drenta 
kombersashon na un mane- 
ra animá. 
E presidente aktual di 
Logia, Thijs Kieft, a hasi 
uso di e oportunidat pa 
gradisí tur hende pa nan 
presensia. 

K R A L E N D I J K — 
Diesdos di mei 2023, Jeug- 
dgezondheid 
di 
Sentro 
Akseso Boneiru huntu ku 
Publieke Gezondheid (PG), 
a uni pa selebrá dia Inter- 
nashonal di Enfermeria. 
Huntu nan a hisa ban- 
dera i kanta himno di Bo- 
neiru den presensia di nan 
enfermeranan, direktor di 
Sentro 
Akseso 
Boneiru 
Henry 
Breeveld, 
direk- 
tora di salubridat públiko 
Silvana Serfilia, Michael 
Mercuur, Joey van Slobbe i 
diputado James Kroon. 


Sentro Akseso Boneiru a selebrá 


Durante e seremonia 
chikitu, Sra. Silvana a mo- 
tivá tur presente pa ba- 
lorá e trabou di nos enfer- 
mera nan i diputado James 
Kroon, a para ketu bisando 
ku e ta orguyoso di nos en- 
fermeranan i su deseo ta pa 
otro aña, selebrá e dia hun- 
tu ku otronan. 
Despues ku diferente 
persona a dirigí palabra, nan 
a sinta huntu i a disfrutá di 
un desayuno. Parti mèrdia e 
selebrashon a kontinuá ku 
un tremendo lunch na Plaza 
Hotel. 

Kanando na Boneiru 
(2) 


Ami ku mi tata a hasi e 
kaminata di kua mi a skirbi 
siman pasá den solo ka- 
yente di mèrdia. Tabatin un 
kaminda ku mi tata a puntra 
mi si lo mi ke kòrta e ka- 
minda, mesora mi a bisa 
"si". Despues mi a keda 
pensa, pero a disidí pa kana 
tòg e kaminda un tiki mas 
largu, aunke solo tabata 
kima. Ainda, 1 luna despu- 
es, mi kurpa ta na marka di 
solo. 
Patras den e área di ka- 
minda nos ta kana, tambe 
tin un radio kaminda ku 
mi tata tabata konta ku el a 
traha ora e tabata yòn, un di 
su prome trabounan, ku ta 
Radio Nederland. Den mi 
kabes, semper ora e tabata 
konta mi e historianan ei, 
mi a kere ku ta ei tras nan 
e mester a bin traha, pero 
einan tabnata e antenanan 


di e radio. 
Despues di kana ma- 
somenos 2 ora largu den 
mondi nos a yega final- 
mente riba e kaminda di 
turista ku tin un bista hopi 
bunita di laman. Aki nan ta- 
batin un kaminda ku nos a 
disidí di sinta kome i bebe 
algu pa nos por sigui bèk. 
Aki mi tata tabata konta 
mi tambe ku e tin miedu 
di haltura i ku e no ta gusta 
kana kaminda ta haltu mas. 
I esei mi ta haña lástima, 
paso pa algun aña kaba mi 
tabata bisa ku mi lo tin gana 
di subi Brandaris un biaha 
mas kuné, pero e ta konta 
mi ku e no ta kere esaki ta 
posibel mas. 
Hopi aña pasá, ora mi 
tabata hopi mas chikí nos 
a subié, pero mi no tin ma- 
sha memoria mas di esei. I 
pesei semper mi a keda ku 


e gana pa nos subié huntu 
sikiera un biaha mas. 
Despues di nos pousa 
chikí nos a sigui kana, na 
e rant di e kaminda nan 
i nos a yega na e laman 
i trapinan di 1000 steps. 
Nos tabata asina kansá ku 
nos a disidí di bolbe tuma 
un pousa despues di subi e 
trapinan aki. Tur biaha mi 
ta keda sorpremde tòg di 
mi tata, paso pa su edat e 
tin un kondishon hopi bon. 
Ami tambe ta spera ku ora 
mi yega edatnan ei, lo mi 
tin mesun kondishon ei. E 
ta kana sin keha. Ami ta nèt 
kontrali, mi ta keha pero mi 
ta yega na final si, i esei ta 
konta. 
Mi mester atmití ku na 
e momentu aki mi tabata 
kansá, awa a kuminsá kaba, 
pues mi tabata pensa pa nos 
tuma un left den pikòp pa 


hiba nos bek kaminda outo 
tabata pará. Diferente outo 
a pasa, i nos no a pidi niun 
hende. 
Finalmente tabatin un 
shòfùr ku a ofresé nos left, 
pero ora e mes a puntra mi 
a nenga esaki. Nos a kana 


e pida ku tabata falta, i a 
logra yega tòg na final riba 
un di mi ruta i kaminatanan 
favorito. 
E siguente dia mi a traha 
un bukèt di flor, ku tabata 
un bunita rekuerdo di nos 
kaminata. 

K RAL E NDIJK — 
Floristeria Petals a muda. 
Awor e ta situá na Kaya 
General C.M. Piar #10 
den sentro di Kralendijk. 
E establesimentu tabata 
ubiká primeramente na 


Awor nan ta den sentro di Kralendijk 
Floristeria Petals a muda 


Kaya Baracuda. 
For di luna di aprel taba- 
ta den preparativo pa muda. 
Entretantu for di fin di si- 
man pasá, un i tur por pasa 
na nan adrès nobo. 
Por subi tambe riba nan 


wèpsait www.shop.petal- 
sbonaire.com i bestèl are- 
glo di flor i mata. 
Aparte di flor, e flori- 
steria ta ofresé entre otro 
mata, pòchi i vas. 


KRALENDIJK – Ver- 
na Croes (67), den pasado 
dosente di historia i geo- 
grafia na Boneiru, despues 
di 24 aña a regresá e isla 
aki. Banda di su trabou den 
enseñansa, Verna tabata ak- 
tivo den vários sektor riba 
e isla aki. El a keda impre- 
shoná pa e kambionan ku 
a tuma lugá último 24 aña 
riba e isla ku un tempu ta- 
bata su kas. 
Sirkunstansianan 
per- 
sonal a pone ku Verna 
Croes a kita for di SGB pa 
bai biba bèk na Aruba, El a 
bandoná Boneiru ku duele 
na fin di dékada nobenta. 
Na Aruba di mes el a keda 
aktivo den enseñansa te dia 
ku el a baha ku penshun. 
Su eks-alumnonan na 


Dosente di historia i ortografia na SGB 
Yùfrou Verna Croes despues di 24 aña na Boneiru 


Boneiru tabata kontentu di 
a mira Yùfrou Croes atrobe 
despues di hopi aña. El a 
topa ku diferente di nan. 
Siendo 
na 
Boneiru 
Verna tabata den ‘Aki Bo- 
neiru’, kaminda el a papia 
di su bida i su karera den 
enseñansa. El a papia di su 
logronan komo miembro 
di direktiva di STINAPA. 
Tambe di e publikashon 
SGB Express, un korant pa 
alumnonan di SGB, ku ta 
aktualmente den archivo di 
FuHiKuBo. Pronto e pro- 
grama aki lo pasa na Bo- 
naire-tv i TeleAruba. 
Durante su bishita Verna 
a dediká atenshon tambe 
na e parti sosial. Asina por 
menshoná ku el a bishitá 
su amiga Nery Gonzalez, 


kaminda Bòi Antoin, ku ta 
den sírkulo di amistat, tam- 
be tabata presente. Pa An- 
toin e tabatin un regalo hopi 
spesial, esta un armbant di 
‘black coral’, trahá pa Jules 
Heitkönig, un di su último 


obranan. 
Verna 
a 
motivá 
e 
opsekio aki na Antoin: “Mi 
ta haña ku e armbant aki ta 
pertenesé na Boneiru. Na 
unda mas mihó pa lag’é ku 
na FuHiKuBo. Lástima ku 


e koyar i dos renchinan di 
orea, komo parti di e sèt, a 
keda hòrtá tempu ku mi ta- 
bata biba na Boneiru.” 
Segun Verna Croes, Bo- 
neiru a kambia hopi. E lo 
regresá pronto. 

+ 
BIDA SALÚ 


KRALENDIJK – Ka- 
bei shinishi awor ta keda 
determiná komo un parti di 
bira bieu pa kua hopi hende 
ta tene kuenta. Pero bon, e 
ta konta awor una bes serka 
bo bida. Ounke algun hende 
ta nenga ku bira shinishi bo 
no tin den man mas manera 
bo ta pensa. 
Dermatólogo 
Katrien 
Smets, ta splika un ke otro. 
Pasobra algun resultado di 
investigashon ta indiká ku 
dor di bo alimento, por re- 


Alimento salú ta sòru pa ménos kabei shinishi 
Por retrasá proseso di 
bira shinishi 


trasá e proseso di behes. 


Bira shinishi 
E promé kabeinan shini- 
shi ta kuminsá hopi biá 
entre edat di 35 i 40 aña. 
Esaki por varia debí na orí- 
gen i tambe ta determiná 
for di herensia. Sí bo bira 
shinishi na yòn, otro faktor- 
nan tambe por ta di influ- 
ensia, manera strès, huma, 
materia dañino den aire, 
pero tambe ku pinta ka- 
bei i kímiko, produktonan 


di kuido, manera zjampo i 
kondishonado ku hopi biá 
ta kontené amoniak, fòsfat 
i sulfato. 
Smets ta enfatisá ku nos 
koló di kabei ta determiná 
dor di sélulanan di pig- 
mento. Mas bieu bo bira, 
mas ménos ta traha saku 
di kabei, dor ku bo ta bira 
shinishi. 


Alimento salú 
E kantidat di kabei 
shinishi realmente ta keda 


determiná genétiko, segun 
Smets. Hendenan ku un 
koló di kueru kla, ta bira 
ménos shinishi ku hende- 
nan ku koló skur. Por tin un 
diferente di dies aña asina. 
Segun e dermatólogo, un 
kantidat di tep di alimento 
tambe por tin influensia. 
Pasobra sierto alimento por 
sòru ku bo koló di kabei 
ta keda mas largu optimal. 
Vitamina B12 parse ta di 
importansia pa bo koló di 
kabei. Un materia ku bo ta 
haña mas tantu den produk- 
tonan di karni, manera 
webu, karni, piská i keshi. 


Produkto kímiko 
Banda di esei bo schil- 
dklier 
mester 
funshoná 
optimal pa elaborá saku di 
kabei. Laga chèk bo sanger 
regular, segun Smets, tam- 
be ta rekomendabel. 
Ta mihó evitá fèrf di ka- 


bei. 
I den un sigaria tambe 
parse tin influensia riba 
kabei shinishi menasante. 
Stòp sigur di huma, esaki ta 
okashoná strès, dor di kua 
ta produsí ménos pigmento. 


Retrasá 
Kasi sigur bo konosé e 
ekspreshon: “Direpente mi 
a bira 10 aña mas bieu,” 
despues di un dia yen di 
strès. 
Strès króniko tambe ta 
promové kabei shinishi. 
Trata di atendé problema 
ku drumimentu, miedu i 
kehonan depresivo, segun 
Smets. 
En korto, sòru bon pa bo 
mes, e alimento korekto, 
limitá strès króniko i kuido 
di bo kabeinan, ta retrasá 
bira shinishi. Pero pa evitá, 
nò ainda no tin. 


KRALENDIJK – Un 
lus na final di e tùnel, sali 
for di e kurpa, òf mira bida 
pasa bai manera un pelíku- 
la. Tin hende ku ta pasa den 
eksperensia di morto i ta 
konfirmá ku tin algu inek- 
splikabel a pasa. Pero awor 
di prueba sientífiko ku djis 
promé ku morto, algu re- 
markabel ta tuma lugá den 
e sesunan. 
E storianan di hendenan 
ku a eksperensiá morto, ta 
kontené hopi biá mesun 
tipo di eksperensia. Pero 
sientífikonan tambe pa hopi 
tempu ta baha kabes tokan- 
te e fenómeno akí. 
Investigashon nobo, di 
kua e revista sientífiko Sci- 
entias tambe ta skirbi to- 
kante dje, ta demostrá ku 
den e sesunan djis promé ku 
morto, tin hopi aktividat ta 
tuma lugá. Anteriormente a 
skirbi tokante di un aktivi- 
dat agradabel ku ta parse un 
algu pa tene bo sesu fet. 
Kon ta investigá algu 


Lus na final di e tùnel 
Hende ta eksperensiá algu djis 
promé ku morto 


asina. E investigadónan a 
mira e EEG, un pelíkula 
di sesu, bèk riba kuater 
hende ku a muri di ataka di 
kurason. Tur kuater tabata 
den koma i finalmente a di- 
sidí di kita mashin di hala 
rosea for di nan. 
Serka dos di e kua- 
ter pashèntnan, a sosodé 
algu straño. Djis promé 
di fayesé, e batimentu di 
kurason serka dos muhé a 
subi, unu di 24 i e otro di 
77. Tambe e investigadónan 
a señalá piknan den e ola- 
nan di sesu, ku a midi riba 


un nivel di aktividat kogni- 
tivo intensivo, kompará ku 
estudio sí e ta solushoná e 
problema. 
Kandela i flam 
E piknan akí den e asina 
yamá ‘ola di gama’ a keda 
stipulá ya anteriormente 
den kasonan di morto. Pero 
e investigadónan e biá akí a 
bai un paso mas aleu. Nan 
ke a sa kuidadosamente den 
kua parti di e sesunan e ak- 
tividatnan a sosodé. Ta trata 
di e parti ku tin di aber ku 
nos soñonan, halusinashon 
visual serka epilepsia i 


kambio di estado di kon- 
sientisashon. 
Sí e parti akí di sesu 
aliviá, esaki ta nifiká ku e 
pashènt ta mira algu, tende 
algu i posiblemente fula 
algu den su kurpa, investi- 
gadó prinsipal, Jimo Bor- 
jigin, ta bisa. Segun e, ku 
esaki e área di sesu tabata 
na kandela i flam. 
For di e investigashon 
akí a keda konfirmá ku 
no ta tur hende ta haña e 
eksperensia akí promé ku 
nan muri. Dos di e kuater 
personanan djis promé di 


nan morto, a bin den kon- 
takto ku e konsientisashon 
skondí. Segun Borjigin, 
esaki por tin di aber ku e 
diferensia den e sesunan, pa 
kua nan a haña un ataka di 
epilepsia anterior. 
Eksperensia di morto 
Serka e tipo di investi- 
gashonnan asina ta trata di 
kantidat chikitu ku a inves- 
tigá. Dor di esaki, segun 
e investigadónan, no por 
saka konklushon. Tampoko 
nan sa naturalmente kiko e 
pashèntnan posiblemente a 
mira òf eksperensiá. 
Sí e menshon ta ku e 
eksperensianan opservá ta 
enorme i ta duna un bista 
nobo riba nos noshon di e 
konsientisashon skondí ser- 
ka hendenan ku ta bai muri, 
e investigadó a bisa. 
Borjigin ta ambishoná i 
ke investigá mas hende, pa 
asina e chèns ta bira grandi 
ku un hende ke keda biba i 
por papia di su storianan di 
eksperensia di morto. 

Awèl si, ta manera kos ku sea e 
ta bayendo for di moda, òf hen- 
denan a bira otro religion. 


Abo a bai risibimentu? Mi 
no a haña niun invitashon. 


fiesta di kosecha 
di Boneiru (10) 


Simadan ta e fiesta di kosecha di Boneiru. Un selebrashon pa me- 
dio di kua hendenan di ántes, ku tabata biba i sobrebibí di loke nan 
kunukeronan tabata produsí, tabata gradisí Dios pa e kosecha ku 
nan a haña. Na Kòrsou e fiesta aki ta konosí bou di e nòmber seú. 
Aruba no tabata konosé un selebrashon di e forma aki, anke tin un 
boneriano ku a bai biba na Aruba siglo ku a hiba e selebrashon aki 
den e bario Brasil. Den un seri riba tur djasabra BONERIANO ta 
dediká atenshon na ‘Simadan’. 


Misa di para 
Den segundo mitar di 
desèmber ya kaba taba- 
tin kunuku ku tapushi di 
maishi i mester a warda 
para. Tempran kunukero- 
nan tabata bai kunuku pa 
kore ku paranan mane- 
ra alablanka, patrushi, 
bloudùif, prikichi ku lora, 
ku tabata hasi daño na 
kosecha. 
Pastor di Rincon ta- 
bata konsiente di esaki i 
den temporada di kose- 
cha e tabata tene santu 
sakrifisio 
di 
misa 
pa 
kuat’or di mardugá na 
lugá di sink’or riba dja- 
dumingu. Esaki tabata 
pa 
duna 
kunukeronan 
sufisiente tempu pa yega 
nan 
kunuku 
tempran, 
subi barakoa, promé ku 
paranan kuminsá baha 
den kunuku pa kome e 
simianan di maishi na 


tapushi. Nan tabata yama 
esaki ‘misa di para’. 
Tantu den e misa kató- 
liko di Rincon komo den 
kèrki protestant tabata 
tene kuenta ku e impor- 
tansia di un bon kosecha 
pa kunukeronan. Durante 
e dianan ku tabata planta 
pastor di Rincon kada 
bes tabata pidi su paroki- 
anonan pa resa pidi Dios 
pa manda áwaseru. Agri- 
kultura tabatin un impor- 
tansia grandi den iglesia 
di Rincon. 
Ta 
den 
parokia 
di 
Rincon so tabata eksistí 
e kustumber di misa di 
para. Na parokia San Ber- 
nardo di Playa e no ta- 
bata eksistí. Te ku 1955 e 
barionan Antriol i Nort di 
Saliña tambe tabata kai 
bou di e parokia di Playa. 
Despues di 1955 ya kaba 
kunukunan a kuminsá 


pèrdè nan importansia. 


Alimentu 
E paranan ariba men- 
shoná tabata sirbi tam- 
be komo alimento pa e 
hende. Tabata usa dife- 
rente téknika pa kue e 
paranan aki. E forma 
mas komun tabata sopa, 
trahá di flambeu di yatu. 
Despues a kuminsá traha 
kanaster ku waya di kas 
di galiña (‘kippengaas’) 
pa gara e paranan aki. Ta- 
bata mata e paranan aki 
pa kome, simplemente 
kitando promé nan kabes 
afó. Despues tabata kita 
e plumanan, habri nan na 
lomba, saka e intestino- 
nan. E úniko ku no tabata 
tira’fó tabata e molina. 
Tabata kome esaki i ta- 
bata un delikadesa. 
Aparte di usa sopa i 
kanaster tabata usa tam- 
be chinha pa mata para. 
Mas despues skopèt di 
kèlki tambe. Personanan 
ku pèrmit pa karga sko- 
pèt di kartucho (‘jachge- 
weer’) tabata usa e arma 
aki pa mata mas ku un 
para den un solo tiru. 
Den tempu mas mo- 
derno, na momentu ku 
vürwèrk a hasi su en- 
trada, a kuminsá tira 
dònderbos òf klapchi. 
Mòfi tambe tabata mo- 


lestioso. E tabata kumin- 
sá kome e maishi for di 
ora e simianan kuminsá 
sali, pues ora ku nan ta- 
bata moli. Despues e pa- 
ranan mas grandi tabata 
ataká. 


Lucha duru 
Pa kore ku para tabata 
usa tambe spantapara, 
na Nort di Saliña konosí 
komo zjambreman, un 
nòmber no konosí den 
otro barionan. E denomi- 
nashon aki pa spantapa- 
ra ta konosí tambe den 
algun bario di Bándabou, 
spesialmente na Wille- 
bròrdu, 
manera 
Gachi 
Obispo a konta. Span- 
tapara ta konosí tambe 
komo wantomba. 
Na momentu ku e wan- 
tomba tabata den forma 
di un pòpchi di paña gran- 
di e tabata haña nòmber 
di Belua òf Beluchi, un 
nòmber ku ta forma parti 
tambe di e folklor musi- 
kal ku ta rondoná e fecha 
di kosecha. Belua tabata 
kasá di Shi Maria, mama 
di Robertina. 
Un kunukero moder- 
no ta Rudy Jacobs. Por 
konsiderá Rudy Jacobs 
komo un dje último mo- 
hikanonan ku ainda ta 
planta su kunuku na Tra'i 
Montaña, pabou di Tanki 


Maraka. 
Jacobs a splika ku 
spesialmente para di yon- 
chi ta kousa un desaster. 
Kontrario na e otro pa- 
ranan ku ta pasa mainta 
i atardi pa kome maishi, 
e para di yonchi t'ei hen- 
terdia. Pues bo mester ta 
konstantemente 
okupá 
pa kore ku nan. 
Para di yonchi no ta- 
bata konosí na Boneiru 
promé ku añanan ochen- 
ta. Ta tempu ku a habri e 
fábrika di aros na Bonei- 
ru (Antillean Rice Mills) 
nan a yega e isla aki for 
di Kòrsou riba e barku- 
nan ku tabata transportá 
aros pa Kòrsou. Siendo 
na Kòrsou, e paranan aki 
tabata subi e barku pa 
kome e pipitanan di aros 
ku a keda tras. 
Barku tabata regresá 
Boneiru ku e paranan 
aki riba dèk. A señalá e 
promé para di yonchinan 
tambe den zona indu- 
strial, pegá ku e fábrika 
di aros. 
Segun Rudy Jacobs, 
e otro paranan, manera 
alablanka, patrushi, yiwi- 
ri i totolika ta manehabel. 
Pero e para di yonchi sí 
ta hopi fastioso i destruk- 
tivo. Ta henter dia nan 
t'ei. 

Nan ta selebrá hopi kos i 
akontesimentunan den mundu, 
pero e dia di mama ta esun ku 
mas meresé un selebrashon, 
pasobra ta selebrá e amor mas 
tierno, mas desinteresá i mas 
bunita ku por eksistí riba tera. 
Lo tin ku selebr’é ku verso i 
kansionnan. Hasta Dios taba- 
ta ke tin un mama, e Santísima 
Bírgen. E tabata ke sinti e ka- 
risianan i e amor di un mama 
humano 
manera 
abo. 


Na e ora di dirigí mi mes ku un 
felisitashon na boso e ta laga 
mi buta mi mes den e kaso di 
un mucha ku ta papia ku su 
mama. Mi tambe ke bira 
mucha, pasobra ta resultá ku 
un yu, ta semper un mucha pa 
su mama. E promé kos u e 
mucha ta bisa su mama ta un 
danki, masha grandi i masha 
tierno. 


Danki! mama, dor di a trese 
mi na e mundu aki: bo promé 
regalo p’ami tabata e regalo di 
bida, mi debe bo bida. Por ta 
ku mi no a nase i aworakí lo 
mi no ta kore bai den bo bra- 
sa pa bisa bo ku mi stima bo i 
bo lo no por a mira bo mes 
den mi wowonan di e angueli- 
tu bou i man. Pero bo a bisa 
sí. Danki! mama ! ! !, bo taba- 
ta stima mi masha hopi mes 
promé ku mi a nase; kuantu bia 
bo a soña ku mi. 


Danki! Dor di a kuida mi for 
di chikí ku tantu sakrifisio, pre- 
okupashon, kansansio. Mi no 


sa kuantu bo a hasi p’ami, pa- 
sobra den en añanan ei mi no 
a duna kuenta; mi a kosta bo 
hopi mama, esei mi sa. Nun- 
ka lo mi sa na gradisí bo lo 
sufisiente, lo mi no por hasié 
pasobra loke mi debe bo ta 
demasiado. Kuantu anochi bo 
a keda lantá huntu ku mi, ora 
mi tabata malu. 


Danki! Pasobra bo a siña mi 
na konosé i stima Dios. Ora 
mi bira mas grandi kisas mi ta 
bira un poko friu, kisas lo mi 
ta sali di e yu pèrdí, pero lo mi 
bolbe, sí, lo mi bolbe na e Dios 
ei ku bo a siña mi na stima. 


Pordoná mi di tur mi kosnan 
di mala mucha i mi kosnan ya 
no tan inosente di adulto. Den 
fondo nan no tabata bai ku mal 
intenshon, mi no a pretendé di 
molestiá bo. Maske si nan a 
laga bo sufri, mi sa ku semper 
bo tin un kurason pa pordoná 
mi i pa komprendé mi debili- 
datnan. 


Pero ni no tin derecho na hasi 
bo tristu. Pordoná mi si algun 
bia bo tabatin ku yora pa mi i 
mi a laga bo rabia; mi no taba- 
tin derecho di hasié, pordoná 
mi. Mi ta primintí bo ku for di 
awe lo mi komportá mi mihó, 
mi no por sigui ta laga bo sufri 
ku mi mal komportashon. 
Yuda mi pa kumpli ku e 
propósito aki. 


Mi ta bai pidi hopi kos p’abo. 
Tin ku pidi Dios hopi kos pa e 


Un mucha ta papia ku su mama 


mamanan di hinter mundu, 
p’asina ku lo sigui di tin ma- 
manan bon, fiel, balente den 
nan trabou di eduká hende, 
pasobra e hendenan grandi a 
forma riba rudia di nan mama. 


Pidi pa nan no tuma komo 
dògma di fe, e loke e famia ta 
biba mihó. Den algun ambiente 
algun famia a redusí nan fertil- 
idat, nan amor i nan generosi- 
dat na un kriatura, na un yu. 
Nan no tin amor mas ku pa un 
ser. E famia ku ta biba mihó, 
no ta esun chikí o esun grandi, 
sino esun ku ta biba uní den 
amor. 


Laga nos pidi pa tur nos fami- 
anan p’asina ku di bèrdat amor 
reina i asina biba mihó kada dia. 
Ohalá ku tur mama ta sinti nan 
mes orguyoso, felis di nan 
maternidat pues esaki ta lo 
mas grandi ku nan a risibí. Ku 
nan ta sinti nan mes felis ku nan 
yunan, orguyoso di nan yunan, 
realisá den nan mishon di 
mama riba kualkier otro kos 
den nan bida. Otro tareanan i 
ofisionan por añadí algu na su 
persona, pero ningun manera 
e gloria i e alegria di ser mama. 


Bo yunan lo pordoná bo fásil- 
mente pa no ser un profesho- 
nal ekstraordinario, si bo ta un 
mama ekselente. Mundu tin 
mas nesesidat di berdadero 
mamanan ku di profeshonalnan 
ekselente. 
Outor: Pader Mariano de 
Blas, L.C. 


Famia tei pa stima, prote- 
há, yuda, eduká, kria, guia i 
stimulá tur nan yunan, pa bira 
grandi i krese den union, den 
harmonia ku otro. Pa asina tur 
yu, bira un hende humano, ku 
bon sentimentu, bon manera i 
un konsenshi bon forma. Pa tur 
yu, bira yu di Kòrsou, esta útil 
pa su komunidat, pa kontribuí 
den su komunidat na bienes- 
tar general di tur e desendien- 
tenan, pa den futuro nos pais 
ta ser manehá den un direks- 
hon di kresementu i realisas- 
hon di e potensial di kada per- 
sona. Pa e pais por ta próspe- 
ro i hende biba felis riba e ter- 
itorio aki. 
Mayornan, skol, klupnan, 
gruponan sosial, kultural, i di 
deporte, huntu ku Iglesia, ta 
sòru pa forma i eduká nos 
yunan di Kòrsou, pa nan por 
krese bon, tin un konsenshi 
bon forma, pa nan sa kiko ta 
bon i kiko ta malu. Pa tur yu di 


Kòrsou por usa su konose- 
mentu i abilidatnan na bienes- 
tar di nos pais i e si nan deseá 
pa forma un famia nobo, nan 
sa e responsabilidatnan i gas- 
tunan ku lo bini ku esaki i nan 
kumpli ku nan obligashonnan 
komo pareha i mayor òf yu i 
komprometé tambe na e lein- 
an den nos komunidat. Si tur 
hende sa nan ròl i tarea, i hasi 
tambe loke mester hasi. Kòr- 
sou lo ta struktura, ordená, i 
tur kos lo kana zeta. 
Kiko a pasa nos Kòrsou 
últimamente? 
Nos ta habri korant, wak 
app, skucha notisia i wak Fa- 
cebook, pa wak kiko ta e no- 
tisia di dia? 
Tur dia tin mas notisia poli- 
sial, tin mas robo, atrako, joy- 
riding, hit and run, hòrtamentu 
di material, destrukshon di 
propiedat, bringamentu na 


skol, bringamentu na fiesta, 
adulterio i kòrtamentu di orea, 
kiebro di relashon, problema 
laboral, menasa i kosnan in- 
moral, inapropia i robes, ku no 
ta kontribuí na e pas mental di 
hende. 
Hopi hende yena ku rabia, 
nan ke pay back time, nan ke 
pleitu, en bes di harmonia, ke 
filma kos ku no ta elevá e spir- 
itu di un komunidat. Hende 
yena ku emoshon, ku nan no 
por dominá. Bo no por bisa 
hende nada, paso bòm ta bula, 
sla ta kai, pleitamentu i grita- 
mentu, ku ta terminá na brin- 
gamentu di grupo. Bum, bum, 
bosnan ta eksplotá. Ta den 
guera emoshonal nos ta? 
I despues ta wak otro kara 
sera, no ta kuminda, ta kana 
kurason sera i ta pone tram- 
pa, pe otro i traishoná e otro, 
sin miserikòrdia. 


Kiko a pasa nos Kòrsou 
últimamente? 
No tin toleransha mas, 
pasenshi a kaba, nos no ta leuk 
ku otro mas, òf mentalmente 
nos no ta oké? Un mente ku 
ta karga, ku pensamentunan 
toksico i emoshonnan ku no ta 
den balansa, ku sentimentunan 
negativo pa ku bida, ta un 
mente ku no ta na pas. E 
mente aki no tin kaminda pa 
sosegá i ekspresá su mes. I e 
mente a lo largu ta manifestá 
su mes komo un mònster, tur 
turdi, ku ta bati so, e ke bati i 
saka su dolónan dor di destruí 
otronan, paso si e no ta bon, e 
no ke pa niun otro hende no 
ta bon. Sla ta kai, paso e 
mente no por pensa i solush- 
oná un disputa. Por sinta na 
mesa papia i solushoná un 
situashon, pero no ke tuma e 
tempu i energia pa hasi esaki i 
ke tuma medida mesora, bira 
bata chikí, i ta hinka mas hende 
den e bòmbòshi, pa e kos bira 
un tribu bringadó. 
Hende ta stima Dios, pero 
nan no ke entrega nan bida na 
Dios, esta di biba den union i 
harmonia ku e universo i biba 
e 10 reglanan di Dios. Nan a 
disidí pa regla kuenta riba nan 
mes dor di rabia, bringa, lanta 
falsu testimonio, pleita, krea 
risibishi, hasi kosnan deshon- 
esto, gaña, destruí, abusá, 
maltratá, i hòrta, mata, pa bus- 
ka felisidat pasahero. 
Hopi hende tin malkonten- 
tu den kurason, nan tin rabia i 
ta manifestá esaki dor di brin- 
ga i destruí, pa ekspresá 
emoshon. Kiko e orígen ta? 
Kada hende por kontesta pa 
su mes, pero puntra bo mes 
tambe: Kua lugá Dios tin den 
mi bida di bèrdat? 
Mi ta stima Dios, ku henter 
mi kurpa, mi mente, mi alma i 
mi spiritu? 
Mi ta stima Dios ku henter 
mi ser i tur loke mi ta i tur loke 
mi tin? 
Ku mi stima Dios, asina 
tantu, dikon mi ta grita un 
hende? Ken mi ta laga mishi 
ku mi kurpa? òf na ken mi ta 
entrega mi mes? Mi ta kohe 
kos di hende òf mi ta laga para 
i mi mes ta spar i traha pa yega 
na algu? Mi ta envidioso ku mi 
tin ku mancha un hende su bon 
nòmber i reputashon? Mi tin 
ku gaña, pa mi sali di bon fo’i 
un situashon? Mi tin ku kita e 
kasa di un otro, pa ami yena 
mi nesesidat di soledat? Ku 
kua mandamentu mi ta fayan- 
do na kas, na skol, na trabou 
òf den nos komunidat? 
Mi ta kore den lus kòrá, 


i ta pone bida na un otro na 
peliger? 
Mi ta papia palabra sushi 
ku hende, pa mi mustra kon 
tòf mi ta i ku den kaya mi ta 
tei? Asina aki por keda mens- 
honá yen pregunta pa aktivá e 
konsenshi, i puntr’é: 


Kiko a bai robes ku mi? 
Unda mi ta fayando? 
Nos tur ta parti di un ko- 
munidat, un pais ku yama Kòr- 
sou. Nos tur huntu ta forma 
Kòrsou. Esei ke men ku nos 
tur tin di pensa huntu, unda nos 
kada unu a faya, ku nos a yega 
na e resultado aki di un mani- 
festashon kruel, abusivo, de- 
struktivo, salbahe, sin direks- 
hon i sentido di bida, pa alkan- 
sá bondat, miserikòrdia, pas, 
felisidat i speransa den nos 
komunidat, ku ta Kòrsou. 
Ora un kabes no por ra- 
soná mas, i un kurason ta yen 
di doló. E hende por tuma un 
desishon robes. Abo mester ta 
bon promé, ku kurason na lugá 
i emoshonnan balansa, 
despues bo por yuda un otro, 
pa kanalisá su emoshonnan. 
Un emoshon no mag dom- 
iná rasonamentu i pèrdè e vir- 
tut di dominio propio. Nan tur 
dos mester ta den balansa. I 
balansa bo ta haña bek, ora 
bo bai bek na e fuente di tur 
kos den universo, e Kreador, 
paso ta Esun ku a krea, pa 
awe bo ta aki na mundu. No 
destruí mas, pero habri bo 
kurason, pa miserikòrdia dren- 
ta i yuda na kontribuí. Sana bo 
kurason, mente i emoshonnan. 
I no warda pa e bòm bula. 
Nos ta un pais di pas, laga 
nos keda den e atmósfera aki 
tambe i biba un pas di bèrdat. 
No biba un “fake life”, pero 
un bida di bèrdat. I laga los 
pasado, pa biba e awe, paso 
e awe, bo por biba, bo por 
konstruí awe, bo no sa di e 
mañan. 
Destrukshon, no ta pas den 
nos pais Kòrsou. Speransa, 
goso, prosperidat si, paso nos 
ta un pueblo ku pa motibu di 
nos talentonan i pashon di abil- 
idat, lo bai dilanti. Usa nan pa 
e bon, i pa e lucha pa bondat, 
pas i harmonia reina na Kòr- 
sou. 
Asina nos pueblo i nos pais 
lo bai dilanti, konstruyendo pa 
nos generashon un mihó Kòr- 
sou pa biba aden. I semper 
hinka Dios den tur kos, e ta e 
Kreador di tur kos. Hinka 
Dios aden, paso henter e 
universo aki, ta un regalo di 
Dios pa nos. I e sa mihó, kon 
nos tin di atendé ku e regalo 
aki, ku nos komo hende hu- 
mano a haña. 


Pueblo di Kòrsou, kiko a pasa nos? 

ARUBA 
ARUBA 


ORANJESTAD -- Dia- 
huebs algo prome cu 11'or 
di mainta, doño di un cas na 
Montaña a bay haci algun 
trabou di mantencion na un 
toren di un antena di radio 
amateur. 
Na 
momento 
cu 
e 
homber a subi na un di e 
torennan pa haci cierto 
trabounan na e toren, esaki 
a dobla y a kibra den dos 
parti, cu consecuencia cu e 
homber a cay for di halto y 
no tabata duna señal di bida 
mas. Esnan na e cas mesora 


Homber a cay for di un toren di un antena y fayece 


a pidi pa presencia di polis 
y ambulance cu hopi hopi 
urgencia. 
Na yegada nan no por a 
haci nada mas pa e victima. 
Nan a avisa slachtofferhulp, 
departamento tecnico di po- 
lis, Dokter y Elmar pero no 
tabata trata di wayanan di 
coriente cu tabata conecta 
na e toren cu a keda benta 
rond. 
Janine 
Rodriguez 
di 
Slachtofferhulp a yega hopi 
lihe na e cas pa asina asisti 
esnan presente den nan do- 


lor. 
ELMAR tambe a yega 
hopi lihe pero no tabata 


necesario y a sigui nan ca- 
minda. Despues di un rato 
departamento tecnico di 


polis tambe a presenta y 
a cuminsa cu e investiga- 
cionnan. 


ORANJESTAD -- Di- 
aranson anochi laat den 
careda di 11’or y mey vari- 
os unidad policial a bay un 
adres den Driemasterstraat; 
unda un maltrato serio a 
tuma luga. 
Polisnan a bin haya un 
hende homber for di cono- 
cemento, 
posiblemente 
debi cu e la ricibi un golpi 
duro na su cabes door di su 
agresor cu tawata na e sitio 
ainda. 
Mesora a bay over na 
detencion di e agresor, cu 
tambe tawata herida. 
Ademas a detene un otro 


Homber haya for di conocemento 
despues di maltrato serio 


hende homber bou influen- 
cia cu a presenta y tawata 
strobando polisnan di haci 
nan trabou. 
Ambulance a presenta 
despues di algun minuut 
y Paramediconan a bay a- 
tende cu e homber herida. 
Cu ayudo e la wordo yuda 
pa e subi ariba e brancard. 
Departamentonan con- 
cerni a wordo notifica, 
esta departamento tecnico 
y recherche. A pidi tambe 
pa takelwagen bay cu un 
Honda cu aparentemente 
lo tawata di e victima cu a 
presenta na e adres. 


ORANJESTAD -- Di- 
aranson mainta Minister 
di Turismo y Salud Publi- 
co sr Dangui Oduber con- 
huntamente cu Minister di 
Enseñansa y Deporte, sr. 
Endy Croes, a bishita Co- 
legio Bon Bini. 
Colegio Bon Bini ta un 
di e scolnan cu ta participa 
activamente na e programa 
di Scol Saludabel. Mini- 
sterio di Salud Publico ta 
e iniciado di e programa di 
Scol Saludabel. Minister 
Oduber sigur ta sostene e 
programa aki cu ta wordo 
realisa conhuntamente cu 
Ministerio di Enseñansa 
y Ministerio di Asuntonan 
Social. E programa di Scol 
Saludabel ta forma parti di 
e Plan Nacional di pre- 
vencion di malesanan no 
transmisibel. 
Minister Oduber ta kere 


Den cuadro programa di scol saludabel 
Minister Dangui Oduber a bishita Colegio Bon Bini 


firmemente den campa- 
ñanan di prevencion. Pa es 
motibo e mandatario a pre- 
senta na Colegio Bon Bini 
cu brochure nan educativo 
y informativo pa e mucha- 
nan. Pa asina nos mucha- 
nan tene na cuenta kico nan 
consumi y tambe e impor- 
tancia di haci actividadnan 
fisico manera ehercicionan 
diario of practica deporte. 
Actualmente 
e 
pro- 
grama Scol Saludabel ta 
solamente na cierto scolnan 
preparatorio y scolnan ba- 
sico pero e idea ta pa mas y 
mas scolnan duna nan com- 
promiso pa asina nan tambe 
participa activamente na e 
programa. Den futuro kier 
expande e programa pa 
scolnan secundario tambe. 
Esaki ta un proyecto cu tin 
e meta principal pa tin un 
comunidad mas saludabel 


pa asina mehora e calidad 
di bida, cuminsando na 
nos muchanan. 
Prevencion ta e yabi 
pa tin un fondo di AZV 
cu ta keda sostenibel den 
futuro. Minister Oduber 
kier a gradici Colegio Bon 
Bini pa ricibi su persona y 
tambe pa nan participacion 
activo den e programa di 
Scol Saludabel. 
Un bunita programa 
caminda a base di union 
y colaboracion ta traha na 
bienestar di nos muchanan 
y nos comunidad com- 
pleto. E meta ta pa tin un 
comunidad mas saludabel, 
mas consciente di loke 
nan ta consumi y mas par- 
ticipativo ma actividadnan 
deportivo. Un comunidad 
saludabel lo resulta den 
un comunidad mas vital y 
mas productivo. 

ARUBA 
STATIA/SABA/ST. MAARTEN 


THE BOTTOM – Si- 
man pasá Dave Leven- 
stone di Untied People 
Movement (UPM), a trese 
sugerensia riba su página 
di Facebook, relashoná 
ku selebrashon di ‘Saba 
Summer 
Festival’, 
ku 
diferente idea kon pa haña 
personanan aktivo. 
Levenstone: “Parse ku 
tur hende ta surdu i no a 
lanta mi sugerensianan 
for di tera. Pa ta kla, mi 
no tin ningun obligashon 
pa ofresé mi tempu liber 
pa yuda promové e even- 


‘Saba Summer Festival’ ta pertenesé 
na tur hende 
to. Manera mi a bisa promé, 
‘Saba Summer Festival’ ta 
pertenesé na tur hende i 
kada un di nos ku ta biba aki 
nan.” Segun Levenstone, el 
a ofresé pa kuminsá ku un 
programa semanal na radio 
den kua e ta invitá perso- 
nanan pa bini pa papia to- 
kante e festival i hasi kues 
kaminda por gana premio. 
“Nunka mi a menshoná 
ku mi ta bai pidi premio pa 
e evento. Pero parse ku no 
tin interes, pero esaki no ta 
kitá mi di sigui purba. Mi 
a bini ku e tema ‘Festival 


Jam Dung’ pa e programa 
di radio. Komo ku ningun 
hende a ofresé pa bini ku 
premio, mi ta hasi mi kos 
i tur hende sa ku mi ta bini 
ku premio na radio i sa 
kon ta yega na nan.” Le- 
venstone ta skirbi. 
Segun Levenstone, el a 
disidí ku durante e wikènt 
akí e ta lansa dos ora di 
programa na Saba Radio. 
Diferente persona ku du- 
rante añanan a kontribuí, 
por spera un invitashon 
pa ta invitado den e pro- 
grama. 


Promé Minister di St. Maarten, Silvera Jacobs, a fungi komo oradó na Sadhu Vaswani 
Center. El a papia durante e anochi ku Didi Krishna Kumari. E eksperensia tabata 
yená ku lus i inspirashon. 


Promé Minister invitado na Sadhu Vaswani Center 


Valya Pantophlet a gradua 
den lei 

Pa info i komunikado den 
Extra/BONERIANO 
Redakshon: extrabon@ 

Aviso mail: 
avisobon@gmail.com 


ARUBA 
KÒRSOU 


WILLEMSTAD—Resi- 
entemente Minister enkargá 
ku klima i energia, Rob 
Jetten tabata di bishita na 
Kòrsou. Promé Minister sr. 
Gilmar Pisas, den presensia 
di Minister di Desaroyo 
Ekonómiko sr. Ruisandro 


Minister Jetten di bishita serka Promé Minister 


Cijntje i Minister Plenipo- 
tensiario sr. Carls Manuel, 
tabatin un enkuentro pa 
sera konosí ku e Minister. 
Durante e enkuentro a tra- 
ta tópikonan di interes pa 
Kòrsou relashoná ku klima 
i energia. 


W I L L E M S T A D - 
-Djabièrnè 12 di mei alum- 
nonan di grupo 8 di Römer- 
school, a realisá un bishita 
na Parlamento di Kòrsou. 
Miembro di Parlamento sr. 
Steven Croes a duna sp- 


Alumnonan di Römerschool, a bishitá 
Parlamento di Kòrsou 
likashon tokante e trabou- 
nan di Parlamentario den 
Parlamento. 
E bishita tabata den 
kuadro di e 'Mens & 
Maatschappij (M&M)', ka- 
minda e alumnonan mes- 


ter a materia buska infor- 
mashon tokante e struktura 
estatal, historia i Statüt di 
Kòrsou. 
A klousurá e proyekto 
ku un bishita na Parlamento 
di Kòrsou. 


W I L L E M S TA D - - 
Promé Minister sr. Gilmar 
Pisas tabata presente na e 
firmamentu di e akuerdo 
di entendimento (MOU) 
riba energia entre Minister 
di Desaroyo Ekonómiko 
sr. Ruisandro Cijntje i Mi- 
nister di Klima i Energia 
di Hulanda sr. Rob Jetten. 
Esaki a tuma lugá dia 15 di 
mei. Ku esaki Hulanda ta 
bai duna su aporte i sosten 
riba e área di klima i ener- 
gia. 


A firma MOU tokante energia 


WILLEMSTAD-- 
Djaweps 18 di mei 2023 
durante 
patruya 
riba 
Haitiweg, un unidat poli- 
sial a tuma nota di un dis- 
kushon bastante pisá en- 
tre dos hòmber na un kas 
riba e kaya. 
E unidat a aserká e dos 
personanan ku tabata dis- 
kutiendo pa tuma nota di 
kiko tabata e problema 
i pa eventualmente inter- 
vení. 
Durante ku polis tabata 


Detenshon pa menasa 


atendé ku e duo, e hòmber 
di mas edat a menasa e 
hóben di lo mat’é. Esaki 
a sosodé den presensia di 
outoridat. 
Mesora a hasi de- 
tenshon di e hòmber s 
E.J.A.J. di 61 aña di edat 
nasé na Kòrsou pa me- 
nasa. 
A presentá e sospecho- 
so dilanti di un fiskal ouk- 
siliar ku a ordená su en- 
karselamentu pendiente 
di mas investigashon. 


WILLEMSTAD-- 
Sentral di Polis a dirigí 
unidat di warda di polis 
Montaña pa un kas na St. 
Joris pa un kaso di vio- 
lensia relashonal. Esaki 
a sosodé djaweps 18 di 
mei. 
Na e sitio, un dama 
habitante di e kas a splika 
polis ku e hòmber ku kua 
e tabatin un diskushon, 
dado momentu a bira hopi 
furioso i kuminsá kibra 
kos den e kas. 
E hòmber aki lo a ba- 
sha gasolin tambe den 
e balkon parti dilanti di 


Detenshon pa violensia 
relashonal 
e kas, ku intenshon pa 
sende esaki na kandela. 
Alabes el a menasá e 
dama ku kende e ta kom- 
partí bida. 
Relashoná ku esaki, 
alrededor di 10.10’or, po- 
lis a detené na e adrès, e 
hòmber sospechoso U.A. 
de J. di 38 aña di edat nasé 
na Kòrsou pa destrukshon 
i menasa. 
A presentá e sospecho- 
so dilanti di un fiskal ouk- 
siliar ku a ordená su en- 
karselamentu pendiente 
di mas investigashon. 

Departamentu di kuido 
ZJCN ta será 


Relashoná ku training e departamento di Kuido di 
ZJCN na Boneiru ta será di djamars 23 di mei te ku 
djabièrnè 26 di mei. 


Ofisina ta alkansabel durante orario di ofisina via 
telefòn +599 715-8899. 


Departamento di jeugdzorg ta keda alkansabel. 


Nos diskulpa pa e inkumbinensia. 


KRALENDIJK – E rais 
di galiña moderno, ‘Gallus 
gallus domesticus’, ta keda 
leu for di kas, pa ta presis 
na Sùitost Asia. E galiña ta 


Galiña ta rekonosé kara di hende 


rasa di e galiña kòrá ku un 
80 mil aña asina a keda do- 
mestiká. 
Durante e kambionan 
di ambiente di bida, e gali- 


ña ketu bai mester a haña 
maneranan nobo pa por 
kome su kuminda. E no ta 
tampoko un sorpresa ku e 
galiña ta desaroyá kogni- 


tivamente mas fuerte ku ta 
pensa, Richard Blatchford, 
eksperto di para na Univer- 
sity of California, ta bisa. 
Por ehèmpel riba e tere- 
no di orientashon espasial. 
Asina a sali na kla for di un 
eksperimento ku galiña di 
trein por kalkulá distansia 
apsoluto i relativo en bista 
di nan kuminda bon. 


Galiña ku sesu 
Pa hopi tempu ta hasi in- 
vestigashon riba galiña na 
e abilidatnan kognitivo di 
e bestianan, Blatchford ta 
bisa. 
Asina investigashonnan 
a demostrá ku galiña por 
rekonosé sigur trinta tipo 
individual i ku puitunan no 
tin mester di mas di 24 pa 
36 ora pa konosé aparensia 
di nan mama. 
For di un estudio a sali 
na kla ku puitu por kòrda 


e kopia kòrá triangular, te 
asta momentu ku e trián- 
gulo ta tapá parsialmente. 
Esaki ta demostrá ku e pa- 
ranan mes sa di por yena e 
plachi kompleto. 


Rekonosé kara 
Banda di esei, galiña por 
rekonosé i distinguí kara 
di hende i ku esaki ta duna 
bista kla di preferensia di 
hende muhé. For di un in- 
vestigashon di 2002, a bini 
dilanti ku galiña por husga 
kara di hende riba mesun 
kriteria komo hende. 
Pa 
e 
investigashon, 
sientífikonan a trein kuater 
galiña pa reakshoná riba 
foto di un kara kòrta di un 
hende muhé i un kara di 
hende hòmber, miéntras 
kuater galiña netamente a 
rekonosé e mitar kara di e 
hende muhé. 


KRALENDIJK 
-- 
Koninklijke Marechaussee 
(KMar), djárason 17 di mei 
a tene un kontròl di tráfiko 
na Bonaire International 
Airport (BIA). 
A kontrolá vehíkulonan 


Kontròl di tráfiko na 
aeropuerto 


riba e zona di baha i buska 
pasahero. E kontròl a dura 
algun ora, e resultado no ta 
konosí. 
Ta kontinuá ku e tipo di 
kontròl akí pa garantisá si- 
guridat rònt di e aeropuerto. 

Bida den laman 


Esaki ta un ‘brain coral’, un tipo di koral ku 
ta saka su webunan den laman. Mayoria koral 
na Boneiru ta saka nan webu den otoño i anochi. 
‘Grooved Brain Coral’ (Diploria labyrinthiformis), 
al kontrario ta saka su webunan durante primavera 
i djis promé ku solo baha. Esaki a sosodé e siman akí 
atrobe na Boneiru. Normalmente esaki ta sosodé dos 
dia tras di otro na luna di mei i yüni ta mihó pa mira 
e fenómeno akí. (Teksto/foto: Ellen Muller) 


Siña di bo historia, 
kultura i naturalesa 

